ഇന്ത്യന് സിനിമയിലെ തന്നെ പ്രതിഭാധനരായ അഭിനേതാക്കളില് ഒരാളാണ് നെടുമുടി വേണു: മന്ത്രി വീണാ ജോര്ജ് മലയാളത്തിന്റെ ബഹുമുഖ പ്രതിഭ നെടുമുടി വേണുവിന്റെ നിര്യാണത്തില് ആരോഗ്യ വകുപ്പ് മന്ത്രി വീണാ ജോര്ജ് അനുശോചനം അറിയിച്ചു. ഇന്ത്യന് സിനിമയിലെ തന്നെ പ്രതിഭാധനരായ അഭിനേതാക്കളില് ഒരാളാണ് നെടുമുടി വേണു. നാടകങ്ങളിലും സിനിമയിലും ശ്രദ്ധേയമായ കഥാപാത്രങ്ങിലൂടെ അദ്ദേഹം പലപ്പോഴും മലയാളികളെ വിസ്മയിപ്പിച്ചിട്ടുണ്ട്. ആ അഭിനയ പ്രതിഭയുടെ നിര്യാണത്തില് ആദരാഞ്ജലികള് അര്പ്പിക്കുന്നു. ഒപ്പം ബന്ധുക്കളുടേയും സുഹൃത്തുക്കളുടേയും ദു:ഖത്തില് പങ്കുചേരുന്നതായും മന്ത്രി വ്യക്തമാക്കി. അഭിനയമികവിനാല് മലയാളികളെ വിസ്മയിപ്പിച്ച പ്രിയപ്പെട്ട നടന് നെടുമുടി വേണു73 ദേഹാസ്വാസ്ഥ്യത്തെ തുടര്ന്നാണ് അന്തരിച്ചത്. ഞായറാഴ്ച രാവിലെയാണ് തിരുവനന്തപുരത്തെ സ്വകാര്യ ആശുപത്രിയില് അദ്ദേഹത്തെ പ്രവേശിപ്പിച്ചത്. മലയാള സിനിമയിലെ ഏറ്റവും പ്രതിഭാധനരായ നടന്മാരില് ഒരാളാണ് കേശവന് വേണുഗോപാലന് നായര് എന്ന നെടുമുടി വേണുവെന്ന് നിസംശയം വിശേഷിപ്പിക്കാം. നായകനായും സഹനടനായും വില്ലനായും സ്വഭാവ നടനായും ഹാസ്യനടനായുമെല്ലാം അദ്ദേഹം അനശ്വരമാക്കിയ കഥാപാത്രങ്ങള് എപ്പോഴും നമ്മുടെ മനസ്സില് തങ്ങിനില്ക്കുമെന്ന് തീര്ച്ച. അരവിന്ദന്റെ തമ്ബില് അഭിനയിക്കാന് എത്തിയ വേണുഗോപാലില് നിന്ന് അഭിനയകലയുടെ കുലപതിയായി മാറിയ നെടുമുടി വേണുവിലേക്കുളള പരിണാമ പൂര്ത്തീകരണത്തിന്റെ ദശകങ്ങള്. മലയാളിപ്രേക്ഷകര് നൂറില് നൂറ് മാര്ക്ക് നല്കിയ നടനാണ് നെടുമുടി.